ระเบียบกรุงเทพมหานครระเบียบกรุงเทพมหานครว่าด้วยการตรวจสอบการดำเนินการตามนโยบายของกรุงเทพมหานครพ.ศ.๒๕๔๗ อาศัยอำนาจตามความในมาตรา๔๙ แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ผู้ว่าราชการกรุงเทพมหานครจึงกำหนดระเบียบกรุงเทพมหานคร ว่าด้วยการตรวจสอบการดำเนินการตามนโยบายของกรุงเทพมหานครขึ้นไว้ดังต่อไปนี้ข้อ ๑ ระเบียบนี้เรียกว่า ระเบียบกรุงเทพมหานครว่าด้วยการตรวจสอบการดำเนินการตามนโยบายของกรุงเทพมหานคร พ.ศ. ๒๕๔๗ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาข้อบังคับ ระเบียบหรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้ประธานหมายความว่า ประธานคณะกรรมการตรวจสอบการดำเนินการตามนโยบายของกรุงเทพมหานครคณะกรรมการหมายความว่า คณะกรรมการตรวจสอบการดำเนินการตามนโยบายของกรุงเทพมหานครข้อ ๕เพื่อให้การดำเนินการตามนโยบายของผู้ว่าราชการกรุงเทพมหานครมีประสิทธิภาพและประสิทธิผลมีความโปร่งใส และรับผิดชอบต่อประชาชนให้มีคณะกรรมการตรวจสอบการดำเนินการตามนโยบายของกรุงเทพมหานครขึ้นคณะหนึ่งประกอบด้วยประธานกรรมการคนหนึ่งและกรรมการอื่นอีกจำนวนไม่เกินสามสิบคนที่ผู้ว่าราชการกรุงเทพมหานครแต่งตั้งขึ้นการแต่งตั้งกรรมการอื่นให้แต่งตั้งตามข้อเสนอของประธานการแต่งตั้งคณะกรรมการตามวรรคแรกให้คำนึงถึงความหลากหลายของที่มาความรู้ ความสามารถ ความเชี่ยวชาญ และความซื่อสัตย์สุจริตเป็นสำคัญคณะกรรมการมีวาระการดำรงตำแหน่งเท่ากับวาระของผู้ว่าราชการกรุงเทพมหานครข้อ ๖ คณะกรรมการมีอำนาจหน้าที่ ดังต่อไปนี้(๑)ตรวจสอบการดำเนินการตามนโยบายที่ผู้ว่าราชการกรุงเทพมหานครได้ประกาศไว้(๒)ให้ข้อเสนอแนะแก่ผู้ว่าราชการกรุงเทพมหานครเพื่อปรับปรุงให้การดำเนินการตามนโยบายเป็นไปอย่างมีประสิทธิภาพและประสิทธิผล(๓)จัดทำรายงานผลการตรวจสอบเป็นประจำอย่างน้อยปีละ ๑ ครั้ง เพื่อเผยแพร่แก่สาธารณชนการปฏิบัติตามอำนาจหน้าที่ในวรรคแรกให้ประธานกรรมการและกรรมการมีความเป็นอิสระไม่อยู่ภายใต้อาณัติใดๆข้อ ๗ในการดำเนินการตามอำนาจหน้าที่ที่กำหนดไว้ในข้อ ๖ให้คณะกรรมการมีอำนาจดังต่อไปนี้ด้วย(๑)ตรวจสอบเอกสารทั้งหลายที่เกี่ยวข้องกับการดำเนินการตามนโยบายของผู้ว่าราชการกรุงเทพมหานคร(๒)ให้ข้าราชการและลูกจ้างของกรุงเทพมหานครมีหนังสือชี้แจงข้อเท็จจริงหรือให้ความเห็นในการปฏิบัติงานหรือส่งเอกสารเพื่อประกอบการพิจารณา(๓)เชิญผู้ว่าราชการกรุงเทพมหานครรองผู้ว่าราชการกรุงเทพมหานครที่ปรึกษาของผู้ว่าราชการกรุงเทพมหานครหรือผู้บริหารกรุงเทพมหานคร ในตำแหน่งอื่นเข้าร่วมประชุมและให้ข้อมูลหรือความเห็นแก่คณะกรรมการ(๔)ตรวจเยี่ยมการดำเนินงานของหน่วยงานต่างๆ ของกรุงเทพมหานคร(๕)จัดประชุมข้าราชการหรือลูกจ้างของกรุงเทพมหานคร เพื่อชี้แจงหรือรับฟังความคิดเห็น(๖)จัดประชาพิจารณ์หรือจัดประชุมเพื่อรับฟังความคิดเห็นจากประชาชนประชาสังคมหรือชุมชน(๗) แต่งตั้งคณะอนุกรรมการหรือคณะทำงานเพื่อดำเนินการตามอำนาจหน้าที่(๘)ออกระเบียบหรือวางแนวปฏิบัติเพื่อดำเนินการตามอำนาจหน้าที่(๙) ดำเนินการอื่นๆเพื่อให้บรรลุวัตถุประสงค์ตามอำนาจหน้าที่ที่กำหนดไว้ในข้อ ๖ข้อ ๘ให้กรุงเทพมหานครอำนวยความสะดวกกับคณะกรรมการในเรื่องดังต่อไปนี้(๑)จัดสถานที่ทำงานและห้องประชุมให้เพียงพอแก่การดำเนินงานของคณะกรรมการ(๒)จัดสรรเจ้าหน้าที่ให้กับคณะกรรมการโดยให้เจ้าหน้าที่เหล่านี้อยู่ภายใต้อำนาจบังคับบัญชาของประธาน(๓) จ่ายค่าตอบแทนเบี้ยประชุม ค่าเดินทาง หรือค่าใช้จ่ายอื่นที่จำเป็นแก่การดำเนินงานของคณะกรรมการคณะอนุกรรมการและคณะทำงานตามที่กฎหมายกำหนดประกาศณ วันที่ ๑๔ ตุลาคม พ.ศ. ๒๕๔๗อภิรักษ์ โกษะโยธินผู้ว่าราชการกรุงเทพมหานครญาณี/พิมพ์๗ มีนาคม ๒๕๔๘ฐิติพงษ์/พัชรินทร์/ตรวจ๒๒ เมษายน ๒๕๔๘A+B[๑] รก.๒๕๔๗/พ๑๑๗ง/๑๒/๑๕ตุลาคม ๒๕๔๗